CELEX: 32016D0335
Language: sk
Date: 2016-03-07 00:00:00
Title: Vykonávacie rozhodnutie Komisie (EÚ) 2016/335 zo 7. marca 2016, ktorým sa Španielsku, Francúzsku, Taliansku a Cypru udeľujú výnimky z nariadenia Európskeho parlamentu a Rady (EÚ) č. 691/2011 o európskych environmentálnych ekonomických účtoch [oznámené pod číslom C(2016) 1341] (Text s významom pre EHP)

9.3.2016   
            
            
               SK
            
            
               Úradný vestník Európskej únie
            
            
               L 62/18
            
         VYKONÁVACIE ROZHODNUTIE KOMISIE (EÚ) 2016/335
   zo 7. marca 2016,
   ktorým sa Španielsku, Francúzsku, Taliansku a Cypru udeľujú výnimky z nariadenia Európskeho parlamentu a Rady (EÚ) č. 691/2011 o európskych environmentálnych ekonomických účtoch
   
      
         [oznámené pod číslom C(2016) 1341]
      
   
   (Iba francúzske, grécke, španielske a talianske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 691/2011 zo 6. júla 2011 o európskych environmentálnych ekonomických účtoch (1), a najmä na jeho článok 8 ods. 1,
   keďže:
   
               (1)
            
            
               V súlade s článkom 8 ods. 1 nariadenia (EÚ) č. 691/2011 môže Komisia prijať vykonávacie akty s cieľom udeliť členským štátom výnimky počas prechodných období uvedených v prílohách k nariadeniu (EÚ) č. 691/2011, pokiaľ si národné štatistické systémy vyžadujú významné úpravy.
            
         
               (2)
            
            
               Španielske kráľovstvo, Francúzska republika, Talianska republika a Cyperská republika požiadali o takéto výnimky, pretože na dosiahnutie súladu s nariadením (EÚ) č. 691/2011 sú potrebné významné úpravy ich národných štatistických systémov. Tieto výnimky by sa mali žiadajúcim členským štátom udeliť.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Výboru pre Európsky štatistický systém,
            
         PRIJALA TOTO ROZHODNUTIE:
   Článok 1
   Španielskemu kráľovstvu, Francúzskej republike, Talianskej republike a Cyperskej republike sa udeľujú výnimky z nariadenia (EÚ) č. 691/2011 uvedené v prílohe k tomuto rozhodnutiu.
   Článok 2
   Toto rozhodnutie je určené Španielskemu kráľovstvu, Francúzskej republike, Talianskej republike a Cyperskej republike.
   
      V Bruseli 7. marca 2016
      
         
            Za Komisiu
         
         Marianne THYSSEN
         
            členka Komisie
         
      
   
   
      (1)  Ú. v. EÚ L 192, 22.7.2011, s. 1.
   
      PRÍLOHA
      
         VÝNIMKY
      
      
                  Členský štát
               
               
                  Výnimka
               
               
                  Ukončenie platnosti výnimky
               
            
                  Španielske kráľovstvo
               
               
                  Príloha V – Účty odvetvia environmentálnych tovarov a služieb
               
               
                  31. december 2018
               
            
                  Francúzska republika
               
               
                  Príloha VI – Účty fyzických tokov energie. Tabuľka použitia pre fyzické toky energie (tabuľka B): použitie spolu a použitie produktov „P.14 Letecký benzín (bez biozložiek)“, „P. 17 Motorová nafta (bez biozložiek)“ a „P. 24 Kvapalné biopalivá“ v členení podľa používateľov
               
               
                  30. september 2019
               
            
                  Príloha VI – Účty fyzických tokov energie. Tabuľka použitia fyzických tokov energie s významnými emisiami (tabuľka C): použitie spolu a použitie produktov „P.14 Letecký benzín (bez biozložiek)“, „P. 17 Motorová nafta (bez biozložiek)“ a „P. 24 Kvapalné biopalivá“ v členení podľa používateľov
               
               
                  30. september 2019
               
            
                  Príloha VI – Účty fyzických tokov energie. Premosťovacia tabuľka (tabuľka E): produkty „P.14 Letecký benzín (bez biozložiek)“, „P. 17 Motorová nafta (bez biozložiek)“ a „P. 24 Kvapalné biopalivá“ v členení podľa používateľov
               
               
                  30. september 2019
               
            
                  Talianska republika
               
               
                  Príloha V – Účty odvetvia environmentálnych tovarov a služieb
               
               
                  31. december 2018
               
            
                  Cyperská republika
               
               
                  Príloha IV – Účty výdavkov na ochranu životného prostredia
               
               
                  31. december 2019
               
            
                  Príloha V – Účty odvetvia environmentálnych tovarov a služieb
               
               
                  31. december 2019
               
            
                  Príloha VI – Účty fyzických tokov energie
               
               
                  30. september 2019